આજે રિચા ચઢ્ઢાને કોઇ પણ ઓળખની જરૂર નથી. પોતાના દમ પર તેણે ઇન્ડસ્ટ્રીમાં પોતાની એક જગ્યા બનાવી લીધી છે, જોકે ઇન્ડસ્ટ્રીમાં આ સ્થાન મેળવવા માટે તેણે ખાસ્સો સંઘર્ષ કરવો પડ્યો છે. તે કહે છે કે ઘણી વાર એવું થયું કે કોઇ ફિલ્મ માટે વજન વધારવાથી લઇને અન્ય પ્રકારની મહેનત કરી, પરંતુ બાદમાં કોઇ પણ કારણ વગર મને ફિલ્મમાંથી દૂર કરવામાં આવી. જ્યારે તમારી સાથે એવું થાય ત્યારે તમે નિરાશ થઇ જાવ છો.